פרסי המוזיקה של MTV אירופה

טקס **פרסי המוזיקה של MTV אירופה** (באנגלית: "**MTV Europe Music Awards**"; בראשי תיבות: **EMA**) הוא טקס מוזיקה של חברת MTV האירופאית, אשר מוענקים על ידי תאגיד המדיה אמריקאית פרמאונט גלובל על מנת להוקיר אמנים ומוזיקה בתרבות הפופ. הטקס תוכנן במקור כאלטרנטיבה לפרסי הווידאו קליפים של MTV, שמתארחים מדי שנה בארצות הברית. הטקס מתקיים מדי שנה (רוב הפעמים בחודש נובמבר) במדינה אחרת באירופה, החל משנת 1994. טקס ההגשה השנתי כולל הופעות של אמנים בולטים, וחלוקת אותם פרסים לאמן הפופולרי ביותר.

הפרסים הם השתקפות של סצנת המוזיקה הבין-לאומית והקונטיננטלית. הם מייצגים את המוצא הגאוגרפי ואת ההישגים בז'אנרים ודיסציפלינות מוזיקליות מגוונות, המעידים על הגיוון והיקפו של המופע. מדי שנה החל משנת 2007, בוחר הקהל את האמנים ואת השירים הטובים ביותר לאותה שנה, באמצעות שליחת SMS או דרך אתר האינטרנט של MTV אירופה. הטקס נחשב לאחד מהחשובים במוזיקה המודרנית וזוכה למדרוג גבוה מדי שנה. בין הקטגוריות בטקס: השיר הטוב ביותר, הווידאו קליפ הטוב ביותר, זמר השנה, זמרת השנה, פריצת השנה ועוד. את הטקס מנחה בכל שנה ידוען אחר, והחל משנת 2006 גם "מנחה דיגיטלי" מהאינטרנט. הטקס מועבר מדי שנה בשידור חי בערוץ MTV האירופאי, אך גם מחוץ ליבשת – בארצות הברית, מדינות באסיה ועוד. כמו כן, הטקס מועבר גם בשידור HD.

הטקס ה-EMA הראשון התקיים בשער ברנדנבורג שבברלין, גרמניה, 5 שנים לאחר נפילת חומות ברלין. הטקס שודר בשידור חי בערוץ MTV אירופה, בערוץ 5 ובמגוון הערוצים הבין-לאומיים של MTV, כמו כן הטקס שודר לעיתים גם אונליין.

## היסטוריה
ממוזער|גביע ה-EMA של הטקס (מדומה) שבו הזוכים מקבלים לאחר הזכייה
ה-"EMA" נוצר על-מנת לתת לצופי MTV שבאירופה אפשרות להצביע ולבחור באמנים האהובים עליהם, בדומה לטקס פרסי הווידאו קליפים של MTV שמשודר כל שנה בארצות הברית, החל מ-1984.

הטקס הראשון, שהתקיים בברלין שבגרמניה ב-1994, נחל הצלחה. הופיעו בו ג'ורג' מייקל, להקת אירוסמית' והדוגמנית נעמי קמפבל. מאז כל שנה הוא נערך במדינה אחרת. עד כה, גרמניה אירחה את הטקס שש פעמים, יותר מכל מדינה אחרת (האחרון היה בשנת 2022). נכון לשנת 2024, ג'סטין ביבר הוא האמן עם מספר הרב ביותר של זכיות בכול הזמנים עם 22 פרסים, ומיד אחריו נמצאת טיילור סוויפט עם 19 זכיות, ועם מספר הרב ביותר של מועמדויות בהיסטוריית הטקס עם כ-65 מועמדויות.

## אירועים בולטים
#### 1994–1999
**1994:** הטקס פרסי המוזיקה של MTV אירופה הראשון התרחש בברלין שבגרמניה, בשער ברנדנבורג ונערך בתאריך 24 בנובמבר 1994, 5 שנים לאחר נפילת חומות ברלין. הונחה על ידי טום ג'ונס, המופע כלל הופעות של אירוסמית', אייס אוף בייס, ביורק, רוקסט, טייק ד'את, וג'ורג' מייקל, אשר הופיע עם השיר "Jesus to a Child" ו"Freedom" מוקף בדוגמניות מפורסמות כולל נעמי קמפבל. מציגי הפרסים היו להקת איסט 17, מעצב האופנה ז'אן-פול גוטייה, השחקנית פמלה אנדרסון, והדוגמנית הלנה כריסטנסן אשר נישקה את מייקל האצ'נס מלהקת INXS בשידור חי על הבמה. בונו זכה בפרס "Free Your Mind" מטעם אמנסטי אינטרנשיונל.

**1995:** ניסויים גרעיניים צרפתיים בדרום האוקיינוס השקט קיבלו את מרב תשומת הלב בטקס ב-1995. במהלך נאום הקבלה שלו לאחר שזכה בפרס אמן הרוק הטוב ביותר, הצהיר סולן בון ג'ובי, ג'ון בון ג'ובי, "האויב היחיד הוא בורות. שלום, אנשים. בואו ניפטר מכל הניסויים הגרעיניים האלה", בזמן שבונו מ-U2 אמר "איזו עיר, איזה לילה, איזה קהל, איזו פצצה, איזו טעות, איזה נבזה יש לך לנשיא." אשר התייחס לניסויים הגרעינים. גרינפיס, הארגון הסביבתי שערכו הפגנות יצירתיות ושנויות במחלוקת סביב אתר הבדיקות אטול מורורואה, לקחו את הפרס "Free Your Mind" על קמפיינם נגד פיצוצים גרעיניים תת-קרקעיים. "תפסיקי להתעלל בכדור הארץ", דחקה מדונה בקטע מצולם לפני המעצבת אגנס ב. שקטפה את הפרס עבור גרינפיס.
ממוזער|214x214 פיקסלים|אלכסנדר פאלאס שבלונדון, בניין שבו נערך הטקס לשנת 1996.Alexandra Palace in London, venue in 1996.
**1996:** בטקס שנערך ב-1996 בלונדון, ביצעה להקת מטאליקה שיר שונה מהמתוכנן. השירים אותו הם שרו, "Last Caress" ו"So What?", כוללים בתוכו שורות המעודדות זואופיליה, רצח ואונס. מאז הוחלט שהלהקה לא תשתתף בשנים הבאות בטקס.

**1997**: U2 פתחו את הטקס עם ההופעה לשיר "Mofo" מלובשים בחלוקי אגרוף. הפרודיג'י היו הזוכים הגדולים בערב הזה, כאשר קבלו שלושה זכיות, ביניהם הקליפ הטוב ביותר. ביורק הייתה המועמדת הראשונה אשר מועמדת בפרס הזמרת הטובה ביותר במשך ארבע שנים רצופות. ארגון זכויות האדם Survivor Corps קיבלו את פרס "Free Your Mind" על נתינתם לעזור לניצולים להתאושש ממלחמה, לבנות מחדש את קהילותיהם ולשבור מעגלים של אלימות.

**1998**: שש קטגוריות חדשות נוספו החל מטקס זה, כולל בתוכו גם את הנבחרים המקומיים של MTV אירופה; מופע הממלכה המאוחדת או אירלנד הטוב ביותר, צפון, מרכז ודרום. פיית'לס פתחו את המופע עם "God is a DJ" ומדונה הופיעה עם "The Power of Good-Bye". הזוכים הגדולים של הערב היו ספייס גירלז ומדונה שזכו בשתי פרסים כל אחת. מלאני סי ואמה בנטון אספו את הפרס מטעמם של הלהקה. בקבלת הפרס, מלאני סי צעקה בקול רם, "עשינו זאת שוב. ושלום גדול לשתי האחרות", אשר התייחסה בצעקתה למל בי וויקטוריה בקהאם, אשר היו בהיריון ולא נכחו בטקס לקבלת הפרס. הפרודיג'י זכו בפרס הדאנס הטוב ביותר אבל לפי סולן החזית שלהם, ליאם האולט, טען כי הם לא עשו שום דבר כדי לקבל את הפרס באותה שנה.

**1999**: הזמרת האמריקאית בריטני ספירס הייתה הזוכה הגדולה של הערב ב-11 בנובמבר 1999 עם ארבע זכיות סך הכול, כולל האמן הפורץ, והשיר הטוב ביותר עבור "...Baby One More Time". היא גם הופיעה במהלך הטקס, עם מיטב שיריה "...Baby One More Time", ו"". עבור הפרס "Free Your Mind", המכבדת אדם או ארגון על סיוע במאמצים הומניטריים ומלחמה בדעות קדומות קיבל בונו על עבודתו לשלום העולם. פאף דאדי הופיעה עם "My Best Friend" מגובה על ידי מקהלת גוספל מלאה, ומיד אחריו איגי פופ הופיע עם "Lust for Life". ויטני יוסטון שרה את מיטב שיריה "Get It Back" ו"My Love Is Your Love", מריה קארי שרה את "Heartbreaker" במהלך הטקס, ומרילין מנסון סגר את המופע עם הופעתו לשיר "Rock Is Dead".

#### 2000–2004
**2000**: הטקס הונחה על ידי וייקליף ז'אן מלהקת פוג'יז, שהציג מגוון כוכבים ותלבושות, כולל אחת המורכבת ממכנסי בוקסר בלבד, לאחר שקפץ לקהל ונקרעה ממנו את חליפת העור האדומה. ההופעה של הספייס גירלז במהלך הטקס הייתה האחרונה לפני הפרידה שלהן. הנוכחות הזכורה ביותר הייתה כנראה של ג'ניפר לופז שממש נחתה על הבמה ממטוס. ההופעה הייתה בכורה עולמית לשיר החדש שלה, "Love Don't Cost a Thing", לקוח מאלבום האולפן הרביעי שלה, *[[J.Lo]]*. מדונה הופיעה כמחווה מוזיקלית לקיילי מינוג על ידי הופעתה על הבמה בחולצת טריקו הנושאת את השם "קיילי". מדונה ביצעה את "Music", חודש לאחר שילדה את בנה, רוקו, עם רקע מסך של קליפים שמזכירים את הקריירה הארוכה שלה. סשה ברון כהן (הידוע מהסרט "בוראט") הופיע בטלוויזיה לראשונה במהלך הטקס בזמן שהציג את מדונה.

סוגיות פוליטיות היו נוכחות גם במהלך הלילה, כאשר ניק קרטר מבקסטריט בויז דיבר נגד ספירה חוזרת של הקולות בבחירות לנשיאות ארצות הברית. רובי ויליאמס זכה בפרס השיר הטוב ביותר עבור "Rock DJ", בקבלת הפרס אמר לקהל: "אני לא הולך להגיד שום דבר רע על הבחירות של אנשים בקטע הזה, אבל אני חושב שזה שיר נורא ושיר מטופש." הוא גם התייחס לשורשיו בסטוק-און-טרנט, ואמר: "כשגדלתי חלמתי להיות כוכב פופ ואני רוצה להודות ל-MTV על שלושת הבתים שלי, חמש המכוניות שלי והחברה הדוגמנית העל שלי".
[ממוזער|פסטהלה שב[פרנקפורט|פרנקפרוט, בהם הטקס נערך בשנים 2001, ו-2012.]]
**2001**: הטקס היה לשידור הראשון לאחר פיגועי 11 בספטמבר בניו יורק. כשדיימון אלברן וג'יימי היולט מגורילז עלו לבמה לנאום, אלברן התלבש בחולצת טריקו עם הלוגו של הקמפיין לפירוק נשק גרעיני. אלבארן, בתגובה לפלישה האחרונה לאפגניסטן אמר "אז, תזדיין המוזיקה. תקשיב. תראה את הסמל הזה כאן, [מצביע על החולצה] זה הסמל של הקמפיין לפירוק נשק גרעיני. הפצצת אחת המדינות העניות בעולם היא שגויה. יש לך קול ואתה חייב לעשות מה שאתה יכול בנידון?". פרד דרסט עלה לבמה עם וס סקנטלין וג'ימי פייג' כדי לבצע את השיר הקלאסי של לד זפלין "Thank You".

**2002**: אחד מרגעי השיא הייתה ההצעה שהציע מנחה הערב פאף דדי שהעניק טבעת שופעת לאישה הראשונה שהתפשטה על הבמה. גברת קשישה עלתה לבמה הורידה את בגדיה וזכתה בטבעת. כשמובי עלה לבמה כדי לאסוף את הפרס עבור האתר הטוב ביותר, הוא איחל איחולים לאמינם, והראה שהוא לא נוטר טינה לאחר העימות בטקס פרסי הווידאו של MTV לשנת 2002. רובי ויליאמס וויטני יוסטון ביצעו את השירים שלהם "Feel" ו-"Whatchulookinat" בפעם הראשונה אי פעם. אנריקה איגלסיאס ביצע גרסה אקוסטית לסינגל שלו "Maybe" ולאחר מכן גרסת רוק לרצועה "Love to See You Cry" שנעשתה למוזיקה של "White Wedding" של בילי איידול.

**2003**: שנה לאחר מכן, ב-2003 באדינבורו, כריסטינה אגילרה סירבה להתראיין לפני הטקס אם קלי אוסבורן, אורחת VJ לאירוע, תהיה נוכחת. אוסברון לאחר מכן קראה לה "פרה" ואמרה שהמוזיקה שהיא משמיעה היא בולשיט. מאוחר יותר שודר מערכון של כריסטינה אגילרה זורקת חצים על לוח מעוטר בתמונה של קלי אוסבורן. המהלך הרגיז את אוזי אוסבורן, אביה של קלי, שהביע את חוסר הסכמתה כשעלתה לבמה להעניק פרס. קלי הצהירה, "אם כריסטינה אגילרה צריכה לנקוט לזרוק חצים על הראש שלי אחרי כל מה שהיא השיגה וכל מה שהיא עשתה, אז היא אדם ממש עצוב, מצטערת להגיד לכם". מאוחר יותר חזרה אגילרה בקול של אהדה מדומה, ואמרה "מותק, אם את יכולה לחלק את זה, את חייבת ללמוד איך לקחת את זה בחזרה". בנוסף, להקת "טראוויס" עלתה לבמה עם מספר מפגינים שהסתובבו עירומים על הבמה לאורך כל הופעתם. אגילרה זכתה בתואר זמרת השנה והזמר ג'סטין טימברלייק זכה בשלושה פרסים.

**2004**: המופע התקיים במסלול המרוצים Tor di Valle שברומא. הבמה החיצונית הייתה ממוקמת מול הקולוסיאום, שם הופיעו אמנים כמו אמינם, פרנץ פרדיננד, ביסטי בויז ואנסטסיה אל מול יותר מ-400,000 איש. אאוטקאסט קיבלו גם את השיר הטוב ביותר וגם את הקליפ הטוב ביותר עבור הרצועה שלהם "Hey Ya!". זוכים מרובים אחרים כוללים את אשר ומיוז עם שני פרסים כל אחד. מגישי הפרסים כללו בין היתר את ג'מיליה, אלישה קיז, N.E.R.D, נעמי קמפבל, אנדרה 3000, קיד רוק וקניה וסט.

#### 2005–2009
**2005**: מדונה פתחה את המופע עם כדור דיסקו ענק בביצוע "Hung Up". סשה ברון כהן הנחה את הטקס בתור בוראט סאגדייב, שבירך את הקהל באומרו "ברוכים הבאים לתחרות זמר אירופאית לשנת 2005" ובהתייחס למדונה, הוא הצהיר, "זה היה מאוד אמיץ מצד MTV להתחיל את התוכנית עם טרנסווסטיט אמיתי". גורילז השתמשה בטכנולוגיה בסגנון הולוגרמה כדי להקרין דמויות מצוירות בתלת מימד על הבמה. מדונה חזרה לבמה כדי להעניק את פרס Free Your Mind לבוב גלדוף. בהגשת הפרס לבוב אמרה ש"אתה משגע אותי, אבל הלילה אתה הגיבור של כולם",. הוא ענה: "זה אומר לי הרבה יותר מאשר הרבה מהדברים האחרים שניתנים לי".
ממוזער|מרכז הישיבות Bella Center בקופנהגן, הבניין שאירח את הטקס לשנת 2006.
**2006**: את פרסי המוזיקה של אירופה ה-13 הנחה ג'סטין טימברלייק, שזכה בפרס הזמר הטוב ביותר והפופ הטוב ביותר. טימברלייק התלוצץ שהוא זכה רק בגלל שהסכים להציג את האירוע בקופנהגן. דפש מוד אמרו, "תודה גדולה למעריצים ותודה גדולה ל-MTV על הפעלת הסרטונים שלנו במשך עשרים וחמש שנים", לאחר שזכו בפרס הלהקה הטובה ביותר. הקומיקאי הבריטי סשה ברון כהן בידר את הקהל עם דמותו האנגלית בוראט וצחק על מדונה שניסתה באותה תקופה לאמץ ילד אפריקאי והוסיף: "הדאגה היחידה שלי היא שהטרנסווסט המזמר הזה לא יהיה אבא כל כך טוב".

למרות הזכייה בפרס ההיפ-הופ הטוב ביותר, קניה וסט, שהיה מאוכזב מהפסדו בפרס "קליפ הווידאו הטוב ביותר", התפרץ אל הבמה בזמן שהפרס הוענק לסימיאן וג'אסטיס על שירם "We Are Your Friends". בדברי רצופת לשון הרע, קניה וסט אמר שהוא היה צריך לזכות בפרס על הקליפ שלו "Touch the Sky", כי הוא "עלה מיליון דולר, פמלה אנדרסון הייתה בו. קפצתי על פני קניונים". עוד אמר, "אם אני לא זוכה, טקס הפרסים מאבד מהימנות".

**2007**: פו פייטרס פתחו את המופע ואיש החזית דייב גרוהל אירח את אזור מאחורי הקלעים, וראיין סלבריטאים בשידור חי בשידור. הופעות נוספות בלילה הזה הגיעו מאיימי ויינהאוס, בייבישאמבלס, My Chemical Romance, אבריל לאבין ומיקה. ויל.איי.אם התאחד עם ניקול שרזינגר מהפוסיקט דולז כדי לבצע את הדואט שלהם "Baby Love". פיט דוהרטי הפתיע את מבקריו בכך שהיה בכושר מצוין במשך כל המופע כהכנה להופעה שלו עם Babyshambles. המופע נסגר על ידי טוקיו הוטל שזכו לשריקות בוז אך קיבלו מחיאות כפיים לאחר הופעתן בגשם. התוכנית קיבלה סך הכול 78 מיליון הצבעות, הכי הרבה בתולדות פרסי המוזיקה של אירופה.

**2008**: ריק אסטלי זכה בתואר ה"אמן הטוב ביותר אי פעם" לאחר קמפיין מקוון לתזמור הצבעות. בריטני ספירס הייתה הזוכה הגדולה של הלילה וזכתה בפרס האלבום הטוב ביותר, והמופע הטוב ביותר. היא לא השתתפה בתוכנית אבל הקליטה כמה סרטונים וויזואליים כדי להודות למעריצים שלה. פול מקרטני זכה בפרס "האגדה האולטימטיבית" שניתנה על ידי בונו. לאחר שקטף את כבודו, סר פול הסתפק בהודיה לחברים, למשפחה ולחברים ללהקה רינגו סטאר, ג'ורג' האריסון וג'ון לנון. "לפני שנים רבות נולדו כאן בליברפול ארבעה ילדים קטנים והמשכנו להצליח למדי", והוסיף. "אז תודה, כמו שאמרתי, לכל המשפחה שלי, לכולכם שהגעתם, כולם בליברפול, כולם בבריטניה, כולם באמריקה – על שהצבעתם במר אובמה. אני אוהב אותך!"

התוכנית הכילה התייחסויות רבות לברק אובמה, בעיקר כאשר קניה וסט ואסטל סיימו את השיר "American Boy" כשפניו של נשיא ארצות הברית הנבחר מוקרנות על מסך ענק מאחוריהם. ג'ארד לטו, שאנון לטו וטומו מיליצ'ביץ' מ-Thirty Seconds to Mars לבשו חולצות של אובמה, וגם ג'ארד לטו ביקש מהקהל לעמוד לכבוד הסנאטור הדמוקרטי. בין קריאות עידוד, אמר: "ליברפול, בואו נשמע את זה בשביל ברק אובמה". המנחה קייטי פרי ציינה: "אולי אירופה תאהב אותנו שוב עכשיו".

כנציגות ישראלית, הופיעה על השטיח האדום ובטקס עצמו האמנית הישראלית הראשונה בטקס, שירי מימון. היא העפילה לחמישייה האחרונה בקטגוריה "האמן האירופאי של השנה", וביצעה בטקס שיר מקורי באנגלית. לבסוף, הגיעה מימון למקום ה-3 בקטגוריה, לאחר שעקפה את דימה בילאן, שניצח באירוויזיון באותה שנה, ואת הזמרת ליאונה לואיס, זמרת השנה בבריטניה באותה שנה.
[ממוזער|[אולם ספורט|אולם הספורט O<sub>2</sub> World (כיום נקרא אובר ארנה) שבברלין, בו התקיים הטקס לשנת 2009.]]
**2009**: בפעם השנייה כמנחה, קייטי פרי פתחה את התוכנית וביצעה שילוב של המועמדים לשיר הטוב ביותר. האחים ג'ונאס הציגו מחווה למייקל ג'קסון בביצוע מעריציו של מייקל מול שער ברנדנבורג בברלין. U2 וג'יי-זי הופיעו עם השיר "Sunday Bloody Sunday" מול שער ברנדנבורג כאשר ג'יי זי עושה פריסטייל מעל ההופעה וראפ במילים מתוך "Get Up, Stand Up" של בוב מארלי. האמן המעוטר ביותר הייתה ביונסה שקטפה שלושה פרסים. פיט ונץ היה המנחה של שידור האינטרנט של התוכנית.

קייטי פרי היא היחידה שהנחתה את הטקס פעמיים ברצף. היא עשתה זאת ב-2008 ו-2009. הדוגמנית הישראלית בר רפאלי העניקה את פרס המופע החי הטוב ביותר של השנה ללהקת U2.

### שנות ה-2010
#### 2010–2014
**2010**: את האירוע הנחתה אווה לונגוריה, שהחליפה 13 תלבושות, אחת מהן הייתה מעוצבת כמו בשר חזיר ספרדי ענק. היא הציגה את הקהל בפני כנופיית חתיכים, והעמידה פנים שהם משפחה. ליידי גאגא הייתה המנצחת הגדולה של הערב כאשר זכתה בזמן שהופיעה בסיבוב ההופעות "The Monster Ball Tour" מבודפשט, בהונגריה, היא הודתה למעריצים שלה באמצעות לוויין לאחר שקיבלה את הזמרת הטובה ביותר, השיר הטוב ביותר והפופ הטוב ביותר. Thirty Seconds to Mars פתחו את האירוע בקדם-המופע בהשתתפות האורח המפתיע קניה וסט בשער אלקלה. להקת בון ג'ובי קיבלה את הפרס האייקון הגלובלי לראשונה בחיים.

במהלך נאום הקבלה שלה למופע החדש הטוב ביותר, קשה פנתה ישירות למעריצים שלה, ואמרה: "אני מקווה שאוכל לעורר בכם השראה לתת את האצבע שלך לציניקנים ולהיות אתם עצמכם!". הזמרת הנשואה הטרייה קייטי פרי זכתה בקליפ הטוב ביותר עבור "California Gurls" והגיעה לאירוע עם בעלה ראסל ברנד. זו הייתה ההופעה הפומבית הראשונה של בני הזוג יחד כבעל ואישה. האירוע ייזכר גם בזכות תעלוליו של ג'וני נוקסוויל יחד עם *The Dudesons*.
[ממוזער|238x238 פיקסלים|אודיסיאה ארנה שב[בלפסט, בו התקיים הטקס לשנת 2011.]]
**2011**: את פרסי המוזיקה של אירופה ה-18 הנחתה הזמרת סלינה גומז, והטקס נערך בבלפסט, שבצפון אירלנד, באודיסיאה ארנה. בדומה לשנה הקודמת, גם השנה ליידי גאגא הייתה הזוכה הגדולה ביותר עם ארבעה פרסים מתוך שש מועמדויות; היא קיבלה את פרס קהל המעריצים הטוב ביותר, הזמרת הטובה ביותר, וכמו כן קיבלה את הפרסים קליפ ושיר השנה עבור "Born This Way". קווין קיבלה את פרס האייקון הגלובלי, וסגרה את טקס חלוקת הפרסים, כשאדם למברט בשירה, ביצע את "The Show Must Go On", "We Will Rock You" ו"We Are the Champions". בטקס בוצע גם מחווה מוזיקלית לזמרת איימי ויינהאוס, אשר הוצגה על ידי ג'סי ג'יי. נחשף כי עבור האירוע MTV קיבלה 154 מיליון קולות מאנשים ברחבי הגלובוס.

באמצע הענקת פרס שיר השנה, התפרץ לבמה איש מהקהל בעירום מלא. איבר מינו לא צונזר וגרם לביקורות נוקבות נגד אי התערבותם של המפיקים. באותו הערב, הדוגמנית הישראלית בר רפאלי העניקה את הפרס קליפ השנה.

**2012**: הטקס הוגש על ידי היידי קלום ולודאקריס, ונערך בפסטהלה שבפרנקפורט, בפעם השנייה בתולדות הפרסים. בטקס נוספו קטגוריות אזוריות חדשות כדי להתחרות באמן העולמי הטוב ביותר. טיילור סוויפט, האן גנג, ג'סטין ביבר, וואן דיירקשן היו לזוכים הגדולים של הערב אשר קטפו שלוש פרסים כל אחד. המופע כלל הופעות של מיוז, טיילור סוויפט, נו דאוט, קארלי ריי ג'פסן, אלישיה קיז והקילרזס, בין היתר. הייתה גם מחווה לוויטני יוסטון, אותה הציגה אלישיה קיז. יוסטון זכתה גם בפרס האייקון העולמי.

**2013**: האירוע התקיים באמסטרדם, בזיגו דום. מספר הופעות כללו במופע המרכזי אשר הוצגו במקומות שונים בעיר. אמינם היה המנצח הגדול של הערב כאשר זכה בפרס השמיני שלו בקטגוריית ההיפ-הופ, וקיבל את פרס האייקון העולמי. לאחר מכן ביצע את השירים "Berzerk" ו-"Rap God". התוכנית כללה גם רגע שנוי במחלוקת, בקבלת הפרס לקליפ הטוב ביותר עבור "Wrecking Ball", מיילי סיירוס הדליקה ג'וינט על הבמה בעת קבלת הפרס.
[ממוזער|הטקס [פרסי המוזיקה של MTV אירופה 2014 התקיים ב-SSE היידרו (כיום נקרא OVO היידרו), גלאזגו, סקוטלנד.]]
**2014**: הטקס התקיים בפעם השנייה בסקוטלנד, ופעם החמישית בסך הכול בממלכה המאוחדת כאשר אירחה את הטקס בשנת 2011 בבלפסט. אריאנה גרנדה פתחה את הערב, וניקי מינאז' הנחתה את הטקס, עם "Problem" ו-"Break Free". ואן דיירקשן ו- היו הזוכים הגדולים של הערב כאשר זכו ב-3 פרסים כל אחד, למרות ששני האמנים לא יכלו להשתתף במופע, ולמרות שהם שלחו סרטונים מוקלטים מראש כדי להודות למעריצים שלהם, היעדרותם התקבלה בקריאות בוז. אוזי אוסבורן קיבל את פרס האייקון הגלובלי על ידי סלאש. לאחר מכן סלאש סגר את הטקס בהופעתו עם "Crazy Train".

#### 2015–2019
**2015**: המופע, שהונחה על ידי אד שירן ורובי רוז, נערך בפעם הראשטנה בחודש אוקטובר, במדיולאנום פורום באסאגו, ליד מילאנו, איטליה. במחצית השנייה של השנה, מילאן גם אירחה את התערוכה העולמית אקספו 2025, שהיו שותפים לטקס הנוכחי. דוראן דוראן זכו לראשונה בפרס חזון הווידאו. יותר מ-500 מיליון קולות נספרו במהלך האירוע. ג'סטין ביבר הוביל את רשימת הזכיות עם חמישה פרסים.

**2016**: במהלך הטקס, המנחה ביבי רקסה גילתה שהגביעים הפכו לסגולים לזכרו של פרינס, שמת בתחילת אותה שנה. מספר זוכים זכו בפרסים במהלך הטקס; ליידי גאגא, Twenty One Pilots, שון מנדס ומרטין גריקס. גרין דיי זכו בפרס האייקון העולמי על תרומתם למוזיקה. סולן הפרס של גרין דיי, בילי ג'ו ארמסטרונג, אמר שזה "נעים לצאת מאמריקה רק לשנייה בגלל הבחירות הנוראיות האלה שמתרחשות עכשיו", בהתייחסו לבחירות לנשיאות ארצות הברית ב-2016, בהן נבחר דונלד טראמפ לנשיא ה-45 של ארצות הברית. עוד אמר, "כל המדינה שלנו עומדת לקבל התקף לב קולקטיבי אחד גדול" ואז הלהקה ביצעה את השיר "American Idiot".

**2017**: המופע נערך בלונדון בפעם הראשונה מזה 21 שנים. את תפקיד ההנחיה לקחה הזמרת הבריטית ריטה אורה. ראש עיריית לונדון והפוליטיקאי סאדיק קאן היה נוכח גם כן בטקס כשעזר להביא את האירוע לבירה כחלק מקמפיין LondonIsOpen. אמינם פתח את המופע עם ביצוע לשיר "Walk on Water" עם סקיילר גריי. ההופעה זכתה לתגובות מעורבות עקב היעדרה של ביונסה, שהייתה האמנית ברצועה המקורית. במהלך נאום הקבלה שלו לאחר שזכה בפרס האלטרנטיבה הטובה ביותר, ג'ארד לטו מ-Thirty Seconds to Mars אמר על מדיניות ההגירה של הנשיא האמריקני דונלד טראמפ כשהצהיר: "אנחנו אמריקאים – ארץ של מהגרים – ואנחנו רק רוצים לומר שאנחנו מקבלים אותך בזרועות פתוחות ובלב פתוח, ואנחנו אוהבים אותך". U2, שביצעו הופעה בכיכר טרפלגר בלונדון, קיבל את פרס האייקון העולמי. קליפ מההופעה של ג'ורג' מייקל ל-Freedom מטקס ה-EMA לשנת 1994 שודר כקטע לזיכרון, בהשתתפות מייקל, כריס קורנל, צ'סטר בנינגטון וטום פטי.

**2018**: את המופע הנחתה השחקנית והזמרת המועמדת לפרס האוסקר היילי סטיינפלד, שגם ביצעה את "Back to Life" במהלך הטקס. הטקס התקיים בבזקאיה ארנה (מרכז התערוכות בילבאו). מבצעים אחרים כללו בין היתר את ניקי מינאז', ליטל מיקס, כוכבת הפלמנקו רוסליה, ביבי רקסה, ג'ייסון דרולו, דייוויד גטה, מרשמלו, וסולן להקת פאניק! אט דה דיסקו אשר טיפס במורד קיר המקום לפני שהגיח מהתקרה. הזמרת קמילה קביו הובילה את רשימת הזכיות כאשר זכתה בכארבעה פרסים, כולל אמן הטוב ביותר ג'נט ג'קסון זכתה בפרס אייקון הגלובלי.

**2019**: המופע נערך בסביליה, אנדלוסיה, שבספרד, ודואה ליפה פתחה את הטקס עם "Don't Start Now" בליווי עשרות רקדניות. מבצעים אחרים כללו בין היתר את הלסי, רוסליה, נייל הורן, מייבל, אווה מקס, גרין דיי, ובקי ג'י אשר גם הנחתה את הטקס. להקת הבנים NCT 127 נהפכו לאמני הקיי-פופ הראשונים להופיע בתודלות הטקס.

### שנות ה-2020
#### 2020–2025
**2020**: הטקס נערך ב-8 בנובמבר. בשל מגפת הקורונה המתמשכת (COVID-19), המופע התקיים לראשונה אי פעם באופן וירטואלי וההופעות הטקס היו במיקומים שונים ללא קהל. את הטקס הנחו להקת הבנות ליטל מיקס, אך לא בנוכחות מלאה, ג'סי נלסון לא לקחה חלק מסיבות רפואיות. המופע כלל הופעות של ליטל מיקס, דוג'ה קאט (אשר הופיעה גרסת רוק ללהיטה "Say So"), יאנגבלאד, דייוויד גטה, סם סמית', ודה-בייבי. הלהקה הדרום קוריאנית BTS היו לזוכים הגדולים של הערב וקטפו 4 פרסים מתוך 5 בהם הועמדו. זוכים אחרים היו קולדפליי (בקטגוריית "הרוק הטוב ביותר"), קרול ג'י (עבור "שיתוף הפעולה הטוב ביותר" ו"אמן הלטיני הטוב ביותר").

**2021**: המופע נערך בפאפ לאסלו ספורטסארינה בבודפשט, הונגריה. למרות המחלוקת שהוקמה על ידי החוק נגד הלהט"ב שמקדמת ממשלת הונגריה. כריס מקארתי, מנכ"ל MTV Entertainment Group Worldwide, הסביר כי למרות החוק החליטה MTV לא להעביר את התוכנית לקידום באמצעות תמיכתה בקהילת הלהט"ב במדינה. להקת "מונסקין", זוכת אירוויזיון 2021, קיבלה את פרס הרוק הטובה ביותר של השנה. ג'סטין ביבר, שהיה מועמד לשמונה פרסים, לא קיבל שום פרס. בדומה לשנה הקודמת, גם השנה להקת BTS היו הזוכים הגדולים של הערב וקטפו 4 פרסים.

**2022**: המופע נערך בדיסלדורף, שבגרמניה, המציין את הפעם השישית שהטקס התקיים בגרמניה, ושודר ב-13 בנובמבר 2022. גם השנה ריטה אורה העבירה את הטקס, אך השנה יחד עם בעלה טאיקה ואיטיטי. טיילור סוויפט נכחה בטקס השנה, מזה 10 שנים, וזכתה בכ-4 פרסים כולל קליפ הטוב ביותר, ואמן הטוב ביותר. המופע כלל הופעות נוספות של אווה מקס, ביבי רקסה וגייל.

**
2023
**: המופע היה אמור להתקיים בפריז לראשונה משנת 1995. אך בעקבות המאורעות שהתרחשו עקב מלחמת חרבות מרזל הטקס בוטל ב-19 באוקטובר. האמנים הזוכים קיבלו את הפרסים שלהם במועד מאוחר יותר.

הסיבה שצוינה לביטול היא "התנודתיות של האירועים העולמיים", במיוחד הסכסוך המתמשך בישראל ובעזה. החלטה זו התקבלה מתוך חשש לביטחונם של אלפי האנשים המעורבים באירוע, כולל עובדים, חברי צוות, אמנים, מעריצים ושותפים המגיעים ממקומות שונים בעולם כדי להשתתף במופע. הטקס ידוע כאירוע החוגג את המוזיקה העולמית, אך לאור האירועים, המארגנים הרגישו שזהו לא רגע מתאים לחגיגה עולמית. במקום זאת, זה זמן אבל. הביטול מגיע גם לאחר שצרפת, העיר התוכננה לארח את הטקס, נותרה בכוננות גבוהה בעקבות חשד להתקפות טרור איסלאמיסטיות.

**2024**: המופע נערך ב-Co-op Live, מאנצ'סטר שבבריטניה, בתאריך ה-10 בנובמבר 2024. ריטה אורה הייתה המנחה של הטקס בפעם השלישית. בדומה לשנה שעברה, גם השנה טיילור סוויפט הייתה שיאנית הזכיות והמועמדויות עם 4 זכיות מתוך 7 מועמדויות. בחלק האומנותי של הטקס, הופיעו בין היתר בנסון בון, טיילה, שון מנדס, לה סרפים. הראפר האמריקאי באסטה ריימס גם לקח חלק בהופעות המרכזיות של הטקס וזכה בפרס האייקון העולמי.

**
2025
**: בפברואר 2025, מפיק הטלוויזיה האמריקאי ברוס גילמר מפרמאונט הכריז על הפסקה של שנה לכמה אירועים נבחרים המתוכננים לשנת 2025, כולל פרסי המוזיקה של CMT ופרסי המוזיקה של MTV אירופה.

## הקטגוריות
[ממוזער|254x254 פיקסלים|בובת [שעווה של הזמרת בריטני ספירס זוכה בפרס]]

פרסי המוזיקה של MTV אירופה מוענקים בכמה קטגוריות שונות, פרס עבור כל קטגוריה. מספר הקטגוריות עשוי להשתנות משנה לשנה, ונכון לשנת 2024 מניין הקטגוריות עומד על 18 ("קטגוריות הראשיות"), ו-23 קטגוריות מקומיות נוספות פתוחים להצבעה מקומית. הפרסים לווידאו קליפ הטוב ביותר ולאמן האקט העולמי נבחרים על ידי צוות העריכה של MTV ואינם זכאים להצבעה. בזמן ההצבעה, הבוחרים חייבים להיות בני 13 ומעלה ואינם יכולים להיות עובד, סוכן או נציג של Viacom International Media Networks, או כל אחת מחברות האם, שותפות או חברות קשורות שלה.

כיום, אלו הן הקטגוריות שמשתתפות בטקס, ועל הזוכים בהן מכריזים במהלך הטקס:
* השיר הטוב ביותר
* הווידאו קליפ הטוב ביותר
* האמן הטוב ביותר
* אמן החדש הטוב ביותר
* אמן הפופ הטוב ביותר
* שיתוף הפעולה הטוב ביותר
* אמן הרוק הטוב ביותר
* אמן האלטרנטיב הטוב ביותר
* אמן ההיפ הופ הטוב ביותר
* אמן האר אנד בי הטוב ביותר
* אמן הלטיני הטוב ביותר
* אמן הקיי-פופ הטוב ביותר
* ההופעה הטובה ביותר של השנה
* אמן האפרוביט הטוב ביותר
* מופע הפוש הטוב ביותר (כל שנה MTV בוחרת מספר אמנים כדי לקדם אותם באתר האינטרנט שלה תחת "פוש אקט")

### קטגוריות עבר
* פרס "Free Your Mind", אשר ניתן לאמן שתרם רבות לקהילה. (לא ניתן להצביע לקטגוריה זו)
* הלהקה הטובה ביותר
* שיר הדאנס של השנה
* שיר ה-R&B של השנה
* אלבום הטוב ביותר
* האמן האירופאי הטוב ביותר

## האמנים המועמדים והזוכים ביותר
ממוזער|229x229 פיקסלים|ג'סטין ביבר (בתמונה) נהפך לאמן עם מרבית הזכיות בתולדות הטקס עם 22 פרסים.
נכון לשנת 2024, האמן המעוטר ביותר בפרסי המוזיקה של אירופה מוחזק על ידי ג'סטין ביבר, שצבר 22 פרסים. הזמרת עם מרבית פרסים שייך לטיילור סוויפט, שצברה 19 פרסים. להקת הבנים שצברה את מספר הגבוה ביותר של זכיות היא להקת BTS עם 14 פרסים. להקת הבנות שצברה את מספר הגבוה ביותר של זכיות הן ליטל מיקס עם שבעה פרסים.

#### מרבית הזכיות

#### מרבית המועמדויות

### האמן האירופאי של השנה
בקטגוריית "האמן האירופאי של השנה", כל מדינה באירופה בוחרת אמן אחד שייצג אותה. ההצבעה הראשונית היא בכל מדינה, בה בוחרים את האמן שישלחו לייצגה בקטגוריה זו. לאחר מכן, הם נכנסים לקטגוריה ההתחלתית של "האמן האירופאי של השנה", לה מצביעים בכל אירופה. לאחר כחודש, הרשימה מתקצרת ונשארים חמשת האמנים שקיבלו את מרב הקולות, ומהם יבחר האמן האירופאי של השנה.

ישראל נכנסה לקטגוריה זו לראשונה בשנת 2008. באותה שנה, שירי מימון הגיעה למקום השלישי בקטגוריה (לאחר שעקפה את הזמר הרוסי דימה בילאן ואת הזמרת הבריטית ליאונה לואיס). בנוסף, מימון הופיעה על בימת הטקס ושרה שיר חדש באנגלית, Now That You're Gone. בשנים 2009–2015 האמנים שייצגו את ישראל לא העפילו לחמישייה הסופית.

## המדינות המארחות

## קישורים חיצוניים

* 

* אתר הטקס
* אתר MTV ישראל
* 
* 

## הערות שוליים

*
קטגוריה:MTV
קטגוריה:פרסי מוזיקה אירופאיים
קטגוריה:הצבעות טלפוניות